Barbara Demic har skrevet en meget engasjerende bok. Vi blir kjent med 15 ulike mennesker (som på ulike måter har «hoppet av» og nå lever i Sør-Korea). De forteller om barndom og oppvekst, om oppvåkning, redsel og straff. Noen av dem har prøvd å flykte flere ganger og har blitt hardt straffet inni mellom. Andre har hatt hjelp av familiemedlemmer som har flyktet før. Og alle har de forlatt noen i Nord-Korea og lever med skyldfølelse overfor dette.